Адыгэ хъуэхъухэр

Иджырей хьэгъуэлIыгъуэхэм кIуэ пэтми хъуэхъу дахэхэр щызэхэпхыр нэхъ мащIэ хъуурэ макIуэ. Хъуэхъу дахи жытIэжтэкъым, жаIэ тIэкIур адыгэбзэкIэ утыку псоми къахуилъхьэу щытамэ. Ауэ къахуилъхьэкъым. Мы зи гугъу сщIы Iуэхум и лъабжьэр икъукIэ куущ, жыжэ дытIэнкъым. Иужьрей зэманым хъуэхъу тхыным сыдихьэхащ. Нобэ фи пащхьэ къислъхьэну сыхуейт ипэ хъуэхъуиплIыр. ЗэрыжаIэщи, хъуами мыхъуами сынокIуэ:
* * *

Адыгэ лъэпкъым хуэгъэза хъуэхъу
Уафэ джабэр ди унэ бжыхьу,ЩIым и лъащIэр дитIысыпIэу,Уафэгъуагъуэм дыкъимыгъаскIэу,КъаскIэхэр ди бийхэр арауэ,ХъуаскIэхэр ди жьэгу мафIэм къыдидзу,Дыгъэ къуэпсым и нурыр къытхидзу,Пшэхэр ди къуэш пэлъытэу,Ди анэ-адэхэр псом хуэмыдэу тлъытэу,Ди зэхуаку дэлъыр гулъытэу,Жагъуэгъухэм ягу щагъафIхэр ткъутэу,Езыхэм ди щхьэц налъэ яхуэмыкъутэу,Ди къуэшхэм щынэлыр ядэткъутэу,Ди пщащэхэм закъутэрэ загъафIэу,Ди губгъуэ Iэнэхэр дыгъафIэу,Гупсысэ IэфIхэр гухэм щыдгъафIэрэКъытпэщылъ Iуэхухэр щIыкIафIэу,Гъуэгу къытпэщылъыр къызэнэкIыгъуафIэу,Нартхэ я лъэужьыр хэмыгъуащэу,Гъуащэхэр нэ къыдэзыщэхэр арауэ,Ди унэ гуащэхэр IущабэуДызытеувэр щIы фIыцIэ щабэу,Зыддзымэ дымыщэ пIащэу,Ди пщащэхэр къытхуэгумащIэу,Адыгэ Хабзэр ди щIэблэм едгъащIэу,Шыгъу пIастэм зыщыдмыгъащIэу,ФIы щIэным дыхуэпIащIэу,Нэщхъеягъуэхэр ди мащIэу,Ди псы уэрхэр IуедмыгъащIэу,Ди псыхъуэжь кIуэцIхэр къабзащэуАдыгэ цIыхухэр щэджащэу,Уз бзаджэхэм дыгъуасэр я мащэу,АдыгэщIхэм дыщытепщэу,Жьы угъурлыхэр къытхуепщэу,Ди псыхэр мыутхъуэрэ,Псынэпсхэр бжыгъэншэу къыщIэжу,Ди Iэнэм тетыр тхъущIэжу,Ди тхыдэ телъыджэр тщIэжу,Сабийхэр къуэпс бжыгъэншэу къыткъуэжу,Сыт тхузэфIэмыкIами зытщIэжу,Iуэху зэпыдгъэуахэм тхупыщэжу,Ди напэхэр мылъку щхьэкIэ дымыщэжу,Тщыгъупщэжар къытхуэщIэжу,Гъавэр хадэхэм щыгъунэжу,Къуэпс ныкъуэфхэр пыдгъэжуЗэпыча псор тхузэпыдэжу,ЩхьэгъэпцIэныр дымыдэжу,Ддэр цIыхугъэрэ напэу,Адыгэ Хэкум и Iуэхур тфIэнэхъапэу,ЗэгурыIуэныгъэр ды зэхуакум щыбатэуЩхъужь къыдатхэр тфIэфоматэу,Зыми зедмыгъэщхьрэПсоми зыкъыдагъэщхьыу,Ди псыежэххэм я щIагъыр мывэкIэщхъыу,ДыгуфIэгурэ дыгушхуэу,Адыгэ лъэпкъыр Тхьэм дигъэпсэу.* * *УнэщIэ хъуэхъу
Фи унэр мывэ быдапIэу,Фи куэбжэр жэнэт дыхьэпIэу,Къыдыхьэхэр угъурлы защIэу,Унэгъуэм щIэсхэм къыфхуэгумащIэу,Унэм блын къакIэхэр щымащIэу,Фи жьэгу мафIэр щыгуащIэу,Чыржын тхъуэплъыр щывгъажьэу,Хэхъуэ фIэкI хэщI фимыIэу,Фи пэшхэр насып тIысыпIэу,Фи шэнтхэр гу гъэпсэху щысыпIэу,Сабий дыгъэлхэр къыфхэхъуэрэ,Абы фи унэ инагъри хигъахъуэу,Фи жьантIэм нэхъыжьыфIхэр щыхъуахъуэу,Фи унэ щIагъым Iейуэ хъуар щыкIуэду,ЗэгурыIуэныгъэр ффIэмыкIуэду,ХьэщIэфIхэр фи Iэнэ щыпэрыхьэту,Шхыныгъуэ зэмыщхьхэр щызэблэлъэту,ГуфIэгъуэ джэгум фыхэту,Пшынауэ Iэзэхэм фыщымыщIэу,Фи пщIантIэр къабзащэрэ,Къабзагъэр дэникI щытепщэу,Жьы насыпырыхьхэр къыфхуепщэу,Фи унащхьэр Лъэпщ и жырым хуэдэу быдэу,Щхьэзыщытхъухэр фымыдэу,Унагъуэм и зэфIэкIыр къуэ быдэу,Фи уафэгум вагъуэщIэхэр къыщылыду,Фи унэ лъэгухэр къабзагъэм къигъэлыду,Унащхьэ уэржакъыр дыгъэм пэлыду,Зыгуэр мыхъуа щхьэкIэ фыкъэмылыду,Сыт щыгъуи фыгуфIэрэ фызэщIэлыду,Фи унэр угъурлы хъуарэ,ФызэгурыIуэрэ фызэдаIуэжу,Илъэс куэдкIэ Тхьэм фигъэпсэу.

* * *Адыгэ щIэблэм хуэгъэза хъуэхъуАдыгэ щIэблэр фыгурыхуэу,ФимыIуэху зевмыхуэу,Нэхъыжьхэр вгъэлъапIэу,Фи адэ-анэм федаIуэу,Хабзэм фрителъхьэу,Дыгъэ нурыр фителъхьэу,Намысыр фи Iэпэгъуу,Щыуагъэхэр зыхуэвгъэгъуу,ХэвгъащIэр фи хьэрхуэрэгъур арауэ,Фи махуэхэр жьы къабзэкIэ гъэнщIауэ,ГъащIэм и IэфIагъыр зэхэфщIауэ,Адыгэбзэм пщIэ хуэфщIырэ,Адрей лъэпкъхэми къыхуевгъэщIу,Адыгэ Iэхур вгъэкIуатэу,Фи зэманыр хуэму кIуатэу,ЗэгурыIуэныгъэр фхуэбатэу,Iуащхьэмахуэ сыт щыгъу флагъуу,Гъатхэ удзыпцIэр фи лъагъуу,Уафэгум итыр ШыхулъагъуЖэщкIэ къаблэр фи насып вагъуэу,ЩIэблэ нэсу фыкъэхъуну Тхьэм жиIэ.

* * *

Щауэмрэ нысащIэмрэ яхуэгъэза хъуэхъу

Насып вагъуэр фи гъуазэу,ФIы щIэкъуныр Iуэху къэмыгъазэу,Фи лъэужьым нур къыщхьэщихыу,Удз гъэгъаимэр къывбгъэдихыу,Пщэдейм и бжэр гуфIэу къыфхуIуихыу,Iейр къыфпекIуэкIрэ,Дыгъэр жэщми къыфхукъуэкIыу,Ныбжьэгъу пэжхэр вхузэблэкIыу,ГъащIэр пщIэншэу б...

http://a-shibzukho.livejournal.com/20690.html